钦定古今图书集成/历象汇编/庶征典/第168卷 > 《田家杂占》 > 明
## 钦定古今图书集成/历象汇编/庶征典/第168卷 > 《田家杂占》 > 明

### 孝宗弘治二年雌鸡化为雄

按《江南通志》：“弘治二年，吴县民家雌鸡化为雄。
弘治七年，鸡雏生三足。”

按《江南通志》：“弘治七年，嘉定大场镇鸡雏生三足。
弘治十四年，鸡生三足。”

按：《续文献通考》：“弘治十四年春，湖广华容县红柿村
民刘福家鸡生雏，三足。”

弘治十八年，鸡卵中有狝猴。

按《江南通志》：“弘治十八年，崇明县鸡生方卵，碎之，中
有猕猴，大如枣。”

### 武宗正德六年鸡夜鸣

按《山西通志》：“正德六年，赵城鸡二鼓鸣。是年流贼刘
六、刘七作乱，分贼将杨虎，自东乌岭来攻，翼城不克，
犯洪洞、赵城、霍州，历太谷，破祁县、辽州二城，所过残
杀。”

正德十一年冬，鸡生三足。

按《冠县志》云云。

正德十五年，富川县鸡生四翼。

按：《广西通志》云云。

### 世宗嘉靖三年雌鸡化为雄

按《云南通志》：“嘉靖三年，保山县民曾铭家雌鸡化为
雄。”

嘉靖四年，鸡卵内有人形。

按《续文献通考》：“嘉靖四年，长垣县民王宪家，鸡卵内
成人形，耳目口鼻四肢皆具。”

嘉靖八年，鸡作“人语。”

按《吴县志》嘉靖八年十月，“金乡书院旁民家雄鸡作
人语。”

嘉靖十五年，雌鸡化为雄。

按《贵州通志》：“嘉靖十五年，金州民间有雌鸡化为雄。
嘉靖二十六年，鸡腹有小儿。”

按《常熟县志》：“嘉靖二十六年，涂松民家，雄鸡剖腹，有
小儿五形，具”

嘉靖二十九年，忻州盂县雄鸡化为雌。

按：《山西通志》云云。

嘉靖三十一年，嘉定县雌鸡化为雄。

按：《江南通志》云云。

嘉靖三十九年，雌鸡化为雄。

按《河南通志》：“嘉靖三十九年，生员乔惟重家，雌鸡化
为雄。”

### 神宗万历四年八月武定产鸡四翼四足

按：《云南通志》云云。

万历九年，鸡雏司晨。

按《云南通志》：“万历九年秋，临安北关有鸡雏，仅一日，
冠距羽毛皆具，遂能司晨。”

万历十九年，雌鸡化为雄。

按《湖广通志》：“万历十九年，衡州府民家雌鸡化为雄。”

### 愍帝崇祯三年鸡生骈体

按《山西通志》：“崇祯三年，大宁鸡异，两头四足。”